b'\n_START_ARTICLE_\nAutogram (album)\n_START_SECTION_\nDelo v studiu\n_START_PARAGRAPH_\nCeca je skupaj s sodelavci za\xc4\x8dela ustvarjati material za album Autogram januarja leta 2016 , studijsko snemanje pa se je za\xc4\x8delo aprila istega leta.  Pevka je takrat za srbske medije razkrila, da je tudi na tem albumu sodelovala z Marino Tucakovi\xc4\x87 in skladateljem Damirjem Handanovi\xc4\x87em.  Maja 2016 je bilo razkrito, da se bo na albumu zna\xc5\xa1la tudi skupna pesem s frontmanom glasbene zasedbe Tropico, Aleksandrom Cvetkovi\xc4\x87em.  Ceca je 23. maja razkrila, da je njena h\xc4\x8derka Anastasija Ra\xc5\xbenatovi\xc4\x87 na albumu pela spremljevalne vokale. _NEWLINE_Na albumu se med sodelavci, prvi\xc4\x8d po letu 1995, ni pojavil skladatelj Aleksandar Mili\xc4\x87.  _NEWLINE_Dela na albumu so se zaklju\xc4\x8dila 11. junija.\n_START_SECTION_\nKoncertna promocija\n_START_PARAGRAPH_\nPrva koncertna promocija albuma se je zgodila na \xc4\x8detrti evropski turneji Autogram, ki se je za\xc4\x8dela 7. julija leta 2016.\n_START_SECTION_\nUspeh na portalu YouTube\n_START_PARAGRAPH_\nAlbum Autogram je dosegel rekorden uspeh na portalu YouTube. Naslovna pesem Autogram je v manj kot enem dnevu presegla milijon ogledov, kar predstavlja rekord poslu\xc5\xa1anosti nekega glasbenika z obmo\xc4\x8dja Jugovzhodne Evrope.  Pesem je zasedla prvo mesto najbolj poslu\xc5\xa1anih YouTube uspe\xc5\xa1nic v Srbiji, \xc4\x8crni gori, Bosni in Hercegovini ter Sloveniji, na Hrva\xc5\xa1kem pa se je zna\xc5\xa1la na \xc4\x8detrtem mestu.  _NEWLINE_Rekord je postavil tudi celoten album, ki je v manj kot enem dnevu zabele\xc5\xbeil skoraj 7 milijonov ogledov.  Tako imenovani YouTubov \xc5\xa1tevec ogledov na novih Cecinih pesmi je bil \xc4\x8dez dan zaradi velike poslu\xc5\xa1anosti ve\xc4\x8dkrat "zmrznjen".  Album je v enem tednu zabele\xc5\xbeil 31-milijonsko poslu\xc5\xa1anost.  _NEWLINE_Album je v desetih dneh zabele\xc5\xbeil 50-milijonsko poslu\xc5\xa1anost.   Pesem Autogram je v dveh tednih zabele\xc5\xbeila 10-milijonsko poslu\xc5\xa1anost.\n_START_SECTION_\nNaklada in prodaja zgo\xc5\xa1\xc4\x8denke\n_START_PARAGRAPH_\nZa\xc4\x8detna naklada albuma Autogram \xc5\xa1teje 150.000 izvodov, od tega 50.000 izvodov standardne razli\xc4\x8dice albuma in 100.000 izvodov kartonaste razli\xc4\x8dice albuma.\n_START_SECTION_\nVpliv albuma\n_START_PARAGRAPH_\nDel pesmi Trepni se je septembra leta 2016 zna\xc5\xa1el v bolgarskem animiranem filmu.     _NEWLINE_Pesem Trepni je bila leta 2017 uvr\xc5\xa1\xc4\x8dena na uradno lestvico predvajanih uspe\xc5\xa1nic na srbskem Exit festivalu, ki sicer velja za dogodek elektronske, dance, hip-hop in rock glasbe. _NEWLINE_Pesem An\xc4\x91eo drugog reda je uporabljena kot glasbena podlaga v nem\xc5\xa1kem filmu Tigermilch iz leta 2017.\n_START_SECTION_\nNagrade\n_START_PARAGRAPH_\nBralci srbskega \xc4\x8dasopisa Vesti so pesem Metar odavde izbrali za najve\xc4\x8djo narodno-zabavno uspe\xc5\xa1nico leta 2016, Ceco pa za najbolj uspe\xc5\xa1no pevko leta 2016. _NEWLINE_Beograjska televizija Pink je januarja leta 2017 vro\xc4\x8dila Ceci nagrado za najve\xc4\x8djo uspe\xc5\xa1nico leta 2016, za pesem Trepni. _NEWLINE_Videospot za pesem "Nevinost" je bil decembra leta 2018 nominiran za najbolj\xc5\xa1i glasbeni spot na MAC nagradah.'